CELEX: 32004D0587
Language: hr
Date: 2004-07-19 00:00:00
Title: 2004/587/EZ: Odluka Vijeća od 19. srpnja 2004. o datumu primjene Direktive 2003/48/EZ o oporezivanju dohotka od kamata na štednju

09/Sv. 001
            
            
               HR
            
            
               Službeni list Europske unije
            
            
               95
            
         32004D0587
   
               L 257/7
            
            
               SLUŽBENI LIST EUROPSKE UNIJE
            
            
               19.07.2004.
            
         
      ODLUKA VIJEĆA
   
   od 19. srpnja 2004.
   o datumu primjene Direktive 2003/48/EZ o oporezivanju dohotka od kamata na štednju
   (2004/587/EZ)
   VIJEĆE EUROPSKE UNIJE,
   uzimajući u obzir Direktivu 2003/48/EZ (1), a posebno njezin članak 17. stavak 3.,
   uzimajući u obzir prijedlog Komisije,
   budući da:
   
               (1)
            
            
               Člankom 17. stavkom 2. Direktive 2003/48/EZ određuju se uvjeti za primjenu odredbi Direktive od 1. siječnja 2005.
            
         
               (2)
            
            
               U skladu s člankom 17. stavkom 3. Direktive 2003/48/EZ, Vijeće je na temelju izvješća Komisije prije 1. srpnja 2004. zaključilo da uvjeti iz članka 17. stavka 2. Direktive 2003/48/EZ neće biti ispunjeni, uzimajući u obzir datume stupanja na snagu odgovarajućih mjera u trećim zemljama i dotičnim ovisnim ili pridruženim teritorijima.
            
         
               (3)
            
            
               Člankom 17. stavkom 3. Direktive 2003/48/EZ predviđa se da Vijeće jednoglasnom odlukom na prijedlog Komisije može usvojiti novi datum u smislu stavka 2., ukoliko zaključi da uvjeti iz stavka 2. toga članka neće biti ispunjeni.
            
         
               (4)
            
            
               Na temelju izvješća Komisije i odgovarajućih država članica čini se da će svaka treća zemlja i ovisni ili pridruženi teritoriji iz članka 17. stavka 2. Direktive 2003/48/EZ moći ispuniti uvjete iz tog stavka do 1. srpnja 2005.
            
         
               (5)
            
            
               Stoga je potrebno usvojiti 1. srpnja 2005. kao novi datum u smislu članka 17. stavka 2. Direktive 2003/48/EZ, a na taj se datum također primjenjuju uvjeti iz tog stavka.
            
         
               (6)
            
            
               Iz razloga pravne sigurnosti subjekata i poreznih obveznika ovu Odluku treba hitno usvojiti, kako bi se jamčilo izuzeće od primjene razdoblja od šest tjedana predviđeno u točki 1.3. Protokola o ulozi nacionalnih parlamenata u Europskoj uniji,
            
         DONIJELO JE OVU ODLUKU:
   Članak 1.
   U članku 17. stavku 2. Direktive 2003/48/EZ, „1. siječnja 2005.” zamjenjuju se s „1. srpnja 2005.”.
   Članak 2.
   Ova je Odluka upućena državama članicama i objavljuje se u Službenom listu Europske unije.
   
      Sastavljeno u Bruxellesu 19. srpnja 2004.
      
         
            Za Vijeće
         
         
            Predsjednik
         
         P. H. DONNER
         
      
   
   
      (1)  SL L 157, 26.6.2003., str. 38.